Linia 41 va fi suspendată sâmbătă, 30 martie, pentru a permite efectuarea unor lucrări pe Pasajul Grant, călătorii urmând să fie preluaţi de linia navetă 641, informează Asociaţia de Dezvoltare Intercomunitară pentru Transport Public Bucureşti - Ilfov (TPBI), conform Agerpres.
Conform unui comunicat remis Agerpres, au loc lucrări necesare demontării pieselor pe Pasajul Grant, astfel încât circulaţia tramvaielor să poată fi făcută pe ambele sensuri.
"Pentru preluarea călătorilor, Asociaţia de Dezvoltare Intercomunitară pentru Transport Public Bucureşti - Ilfov (TPBI) a dispus înfiinţarea liniei navetă de autobuz 641, care va funcţiona, sâmbătă, între terminalele "Piaţa Presei" şi "Ghencea" pe traseul: "Piaţa Presei", Bd. Mărăşti, Bd. Mareşal Alexandru Averescu, Str. Turda, Pasajul Grant, Calea Crângaşi, Şos. Virtuţii, Pasajul Lujerului, Str. Braşov, Bd. Ghencea, "Ghencea", cu întoarcere pe Bd. Ghencea, Str. Braşov, Str. Lujerului, Pasaj Lujerului, Şos. Virtuţii, Calea Crângaşi, Calea Giuleşti, Şos. Orhideelor, Bd. Dinicu Golescu, Piaţa Gării de Nord, Calea Griviţei, Şos. Nicolae Titulescu, Bd. Banu Manta, Bd. Ion Mihalache, Bd. Mareşal Alexandru Averescu, Bd. Mărăşti, Bd. Expoziţiei, "Piaţa Presei", se menţionează în comunicat.
Pe tronsonul cuprins între Piaţa Montreal şi Bd. Ion Mihalache, autobuzele liniei navetă 641 vor circula pe calea de rulare a tramvaielor şi vor efectua staţii la peron.
Astfel, pe sensul spre "Ghencea", vehiculele vor opri în staţiile de tramvai "Agronomie" şi "Caşin", iar pe sensul spre "Piaţa Presei" - în staţiile "Caşin", "Agronomie" şi "Bd. Ion Mihalache".
Începând de duminică, 31 martie 2024, va fi reluată circulaţia normală a tramvaielor liniei 41.
Fiți la curent cu ultimele noutăți. Urmăriți DCNews și pe Google News